Extracto da convocatoria ao abeiro das bases para a concesión de subvencións para actividades deportivas mediante concorrencia competitiva para o ano 2024

1) Obxecto. Promoción e fomento do deporte, subvencionando actividades realizadas no Concello de Arteixo, coa finalidade de apoiar:

Ás entidades locais sen ánimo de lucro na creación ou mantemento de actividades, fomento do deporte base, deporte para todos, organización de eventos deportivos, así coma na dotación de equipamentos das programacións que desenvolven en materia de deportes.

A promoción dos deportes autóctonos, xa que o Concello de Arteixo considera relevante dentro das súas competencias de promoción do deporte, axudar a aquelas entidades que seguen mantendo o obxectivo de contribuír á divulgación, exhibición dos deportes autóctonos e tradicionais.


2) Beneficiarios. 

· Entidades deportivas legalmente constituídas e inscritas no rexistro municipal de asociacións.
· Non poderán ser obxecto de axuda na presente convocatoria as actividades, talleres ou equipamentos subvencionados ou financiados no mesmo exercicio a través doutras convocatorias, convenios ou plans do Concello de Arteixo
· Quedan expresamente excluídas desta convocatoria:
· As federacións deportivas.
· Entidades deportivas que non teñan o domicilio social no Concello de Arteixo.

3) Bases reguladoras.-  Bases reguladoras para a concesión de subvencións destinadas a actividades deportivas en réxime de concorrencia competitiva ano 2024  publicadas no BOP de 13  de marzo de 2024.

4) Contías.- As contías destinadas son os importes consignados no orzamento ordinario para o ano 2024, ascendendo a un total de 262.000,00 € con cargo á partida 341.489.03. 

5) Criterios de valoración.- As bases reguladoras no seu artigo 9.3 conteñen os criterios de concesión da subvención aplicables para a valoración dos proxectos presentados. 

6) Prazo de presentación de solicitude.- O prazo de presentación de solicitudes será de un mes, iniciándose a partir do día seguinte ao da publicación do presente extracto de convocatoria no BOP de A Coruña.

7) Prazo de Xustificación.- O prazo para a presentación da xustificación das subvencións remata o 30 de novembro do 2024 debendo tramitarse segundo se especifica nas bases reguladoras”

